Charitatívny aukčný salón
Charitatívny aukčný salón je spojením umenia a charity. Vďaka peknej myšlienke a cielenej pomoci, poprední slovenskí autori venujú svoje výtvarné diela bez nároku na honorár. Počas jesennej aukcie dražíme umelecké diela a výťažok je použitý ako finančná pomoc pre vopred vybratých ľudí s telesným postihnutím. Aukciu realizujeme v spolupráci s Aukčnou spoločnosťou SOGA, vďaka čomu narastá úroveň a prestíž celého projektu. Priaznivci výtvarného umenia tak môžu získať nielen hodnotné dielo, ale aj pomôcť ľuďom v neľahkej životnej situácii.